Aarno Raninen
Aarno Erik Raninen (27. huhtikuuta 1944 Kuhmoinen – 3. syyskuuta 2014 Tuusula[1]) oli suomalainen kapellimestari, säveltäjä, sovittaja, laulaja ja kosketinsoittaja.[2] Hän aloitti uransa keikkamuusikkona jo 14-vuotiaana.[3] Raninen keikkaili mm. Onni Gideonin yhtyeessä sekä Smokings-yhtyeessä. [4]
Ranisen tunnetuimpia sävellyksiä ovat muun muassa "Näin on", "Lapponia", "Huilumies" sekä joululaulu ”Tule joulu kultainen”.[2] Lisäksi hän sävelsi salanimellä George Romain televisiosarjojen ÄWPK – Älywapaa palokunta ja Soitinmenot laulut sekä Kymppitonnin tunnusmusiikin. Aarno Raninen sovitti muun muassa Seija Simolan laulut "Kun aika on", "Maritza", "Rakkaus kasvoista kasvoihin" ja "Sulle silmäni annan".
Ranisen säveltämä ja Monica Aspelundin laulama "Joiku" oli tammikuussa 1976 mukana Eurovision laulukilpailun Suomen karsinnassa, mutta ei päässyt varsinaiseen kilpailuun, jonne lähetettiin Fredi. Seuraavana vuonna Ranisen säveltämä ja jälleen Aspelundin laulama "Lapponia" valittiin edustamaan Suomea Lontooseen. Kappale sijoittui kymmenenneksi saatuaan 51 pistettä. Vuonna 1989 Aarno Raninen soitti kinourkuja ja viihdepianoa Miljoonasateen albumilla Vain nopeat elävät. Samana vuonna Raninen oli mukana myös Miljoonasateen joulusinglellä Kyyneleitä joulupuurossa Hammondin soittajana että a-puolen laulun säveltäjänä.
Raninen oli yksi matkustajista, joka oli kokemassa 30. syyskuuta 1978 tapahtunutta Oulun lentokonekaappausta.[5][6]
Raninen kuoli syyskuussa 2014 kotonaan Tuusulan Jokelassa sattuneessa tulipalossa, joka syttyi tupakoinnista sohvalla.[1][7][8][9]
Jouni Pohjola George Romain Savinainen[10]
Orjan poika, oopperafantasia Eino Leinon runoon 1970, libretto Seppo Mattila Credo – Minä uskon 1975, sanat Monica Aspelund Kotkan ruusu, musikaali 1981, libretto Ere Kokkonen, laulujen sanat Vexi Salmi ja Juha Vainio[11]
Aarno Raninen (1972) Joulutunnelmaa (1974) Listahittejä Hammondilla (1976) Hammond helmiä 2 (1978) Iltama tanssit (1979) Suosikkisäveliä sähköuruilla (1979) Hammondpuisto (1979) Hammondilla (1979) Näin laulu soi (1990)
Pölhölä (1981) Lentävät luupäät (1984) Hei kliffaa hei (1985) Liian iso keikka (1986) Vääpeli Körmy ja marsalkan sauva (1990) Rampe & Naukkis – kaikkien aikojen superpari (1990) Vääpeli Körmy ja vetenalaiset vehkeet (1991) Naisen logiikka (1999)
Mitäs me sankarit (1980) - Kapellimestari Hei kliffaa hei (1985) - ravintolaorkesterin johtaja ja helistinten soittaja Nuoruuteni savotat (1988) - Matti Neulikko Vääpeli Körmy ja etelän hetelmät (1992) - kansishakin pelaaja Johtaja Uuno Turhapuro – pisnismies (1998) - Haitarinsoittaja
(Internet Archive -arkistossa= verkkosivustolla Spotify verkkosivustolla Discogs.com (englanniksi)
Luokka:Suomalaiset iskelmämusiikin säveltäjät Luokka:Suomalaiset pianistit Luokka:Suomalaiset kosketinsoittajat Luokka:Suomalaiset kapellimestarit (viihdemusiikki) Luokka:Vuonna 1944 syntyneet Luokka:Vuonna 2014 kuolleet